## Odluka o uvjetima i načinu otvaranja i vođenja računa nerezidenata u banci

### NN 111/2003 (15.7.2003.), Odluka o uvjetima i načinu otvaranja i vođenja računa nerezidenata u banci

# HRVATSKA NARODNA BANKA

if !supportEmptyParas endif

1512

Na teme­lju članka 30. stavak 4. i 5. Zakona o
deviznom poslova­nju (»Narodne novine«, br. 96/2003.) i članka 38. stavak 3.
pod I) Zakona o Hrvatskoj narodnoj banci (»Narodne novine«, br. 36/2001.)
Savjet Hrvatske narodne banke na sjednici održanoj 9. srp­nja 2003. donio je

## ODLUKU

### O UVJETIMA I NAČINU OTVARANJA I VOĐENJA RAČUNA NEREZIDENATA U BANCI

OPĆE ODREDBE

I.

Ovom se odlukom uređuju uvjeti i način otvara­nja,
vođe­nja i zatvara­nja računa i štednih uloga nerezidenata u banci te raspolaga­nje
sredstvima na tim računima.

II.

(1) Nerezidentni račun
je račun na kojemu se vode novčana sredstva nerezidenta na osnovi ugovora koji
je sklop­ljen između nerezidenta i banke.

(2) Depozit nerezidenta
može biti depozit po viđe­nju ili oročeni novčani depozit.

(3) Nerezidentni štedni
ulog je novčani depozit prim­ljen od nerezidenta fizičke osobe kao štedni ulog.

(4) Nerezident može kod
banke ovlaštene za poslove otvara­nja nerezidentnih računa otvoriti račun ili
štedni ulog u stranoj valuti i kunama.

III.

(1) Ugovorom sklop­ljenim
između nerezidenta i banke re­gulira se otvara­nje nerezidentnog računa ili
štednog uloga, evidentira­nje transakcija, izrada izvješća o prometu i sta­nju
na računu, obračun i pripis kamata za zatvara­nje nerezidentnog računa.

(2) Poslovi s
nerezidentnim računom ili štednim ulogom obuhvaćaju polaga­nje i podiza­nje
gotovine te plaća­nja i prijenose u skladu s deviznim propisima.

(3) Štedni ulozi nerezidenata na donosioca ili
na donosioca uz zaporku nisu dopušteni.

IV.

U smislu ove odluke nerezidenti su:

1. pravne osobe sa sjedištem u inozemstvu,

2. predstavništva stranih pravnih osoba u
Republici Hrvat­skoj,

3. trgovci pojedinci, obrtnici i druge fizičke
osobe sa sjedištem odnosno prebivalištem u inozemstvu koje samostalnim radom
obav­ljaju gospodarsku djelatnost u inozemstvu za koju su re­gistrirani,

4. strana diplomatska i konzularna
predstavništva u Republici Hrvatskoj te druge izvanteritorijalne organizacije i
tijela koja na osnovi dvostranih ili mnogostranih međunarodnih ugovora koje je
ratificirala Republika Hrvatska djeluju na teritoriju Re­pub­like Hrvatske,

5. strane vjerske zajednice, strane udruge i
druge strane organizacije,

6. fizičke osobe s prebivalištem u inozemstvu i

7. podružnice rezidentnih trgovačkih društava
koje posluju u inozemstvu.

IDENTIFIKACIJA FIZIČKE OSOBE OVLAŠTENE ZA
POSLOVANJE S NEREZIDENTNIM RAČUNOM

V.

(1) Banka je prilikom otvara­nja nerezidentnog
računa ili štednog uloga nerezidenta dužna identificirati fizičku osobu ovlašte­nu
za poslova­nje s tim računom.

(2) Identitet fizičke
osobe utvrđuje se uvidom u osobnu ispravu (putovnicu ili drugu odgovarajuću
javnu ispravu), pri čemu se utvrđuje ime i prezime, adresa prebivališta ili
boravišta, datum rođe­nja te podaci o ispravi na teme­lju koje se utvrđuje
identitet stranke (naziv i broj isprave te tijelo koje ju je izdalo).

(3) Ako fizička osoba
prilikom otvara­nja nerezidentnog računa ili štednog uloga nije prisutna, banka
otvara nerezidentni račun ili štedni ulog na osnovi dokumenata koje je ovjerilo
domaće ili strano nadležno tijelo, ili na osnovi dokumenata koje je ovjerilo
diplomatsko ili konzularno predstavništvo zem­lje nerezidenta ili Republike
Hrvatske ili na osnovi ovjere ispravnosti potpisa od strane korespondentne banke.
Ovjera dokumenata ne smije biti starija od šest mjeseci.

DOKUMENTACIJA ZA OTVARANJE NEREZIDENTNOG RAČUNA,
RASPOLAGANJE SREDSTVIMA NA TOM RAČUNU I ZATVARANJE RAČUNA

VI.

(1) Za otvara­nje računa nerezident (pravna
osoba, trgovac pojedinac, obrtnik, druga fizička osoba koja samostalnim radom
obav­lja gospodarsku djelatnost u inozemstvu i podružnica rezidentnoga
trgovačkog društva koja posluje u inozemstvu) treba priložiti ovu
dokumentaciju:

1. izvod iz re­gistra u koji je upisan u zem­lji
u kojoj ima re­gistrirano sjedište ili, ako je osnovan u zem­lji gdje se ne
upisuje u takav re­gistar, drugu va­ljanu ispravu o osniva­nju u skladu s
propisima zem­lje sjedišta nerezidenta iz koje se vidi pravni oblik nerezidenta
i vrijeme osniva­nja. Isprava ne smije biti starija od šest mjeseci te treba
biti u originalu i ovjerenom prijevodu na hrvatski ili engleski jezik. Umjesto
originala može se prihvatiti ovjeren preslik isprave.

2. popis potpisa osoba
ovlaštenih za raspolaga­nje sredstvima na računu, koji je potpisao zakonski
zastupnik nerezidenta i ovjerio javni bi­lježnik, strani trgovački sud,
veleposlanstvo zem­lje nerezidenta, veleposlanstvo Republike Hrvatske ili
korespondentna banka. Ako je osoba re­gistrirana za zastupa­nje nerezidenta
ujedno ovlaštena za raspolaga­nje sredstvima na računu nerezidenta te ako je
svoj potpis deponirala u banci, taj potpis ne mora ovjeriti drugo tijelo.

3. pos­ljed­nje godiš­nje
financijsko izvješće o poslova­nju nerezidenta u matičnoj zem­lji ili u zem­lji
u kojoj obav­lja re­gistriranu djelatnost, koje je ovjerila revizorska kuća ili
porezna uprava. Nerezident koji posluje kraće od godinu dana podnosi
financijsko izvješće o poslova­nju za proteklo razdob­lje poslova­nja u tekućoj
godini. Ako nerezident nema obvezu izrađiva­nja financijskog izvješća u
matičnoj zem­lji, dostav­lja dokument o plaćenom porezu.

(2) Iznimno, kod otvara­nja
uvjetnog (engl. escrow) računa u banci nerezident nije dužan dostaviti
financijsko izvješće.

(3) Nerezident iz
stavka (1) ove točke dužan je dostav­ljati dokument iz stavka (1) podtočke 1.
redovito jednom godiš­nje. Ako to nerezident ne učini do kraja godine, banka je
dužna obavijestiti Ministarstvo financija – Devizni inspektorat i, u roku od
tri mjeseca od kraja godine u kojoj nije dostavio navedeni dokument, zatvoriti
račun nerezidenta. Nakon zatvara­nja računa banka će prenijeti sredstva na
poseban račun banke do konačne isplate nerezidentu i o tome ga obavijestiti.

VII.

Strana diplomatska i
konzularna predstavništva i predstav­ništ­va stranih pravnih osoba u Republici
Hrvatskoj kod otvara­nja nerezidentnog računa u banci prilažu izvod iz re­gistra
koji se vodi kod nadležnih tijela u Republici Hrvatskoj i popis potpisa
odgovornih osoba predstavništva iz tog re­gistra.

VIII.

Strane udruge, zaklade,
fundacije i druge strane neprofitne organizacije koje djeluju na teritoriju
Republike Hrvatske za otvara­nje nerezidentnog računa u banci prilažu izvod iz
re­gistra što ga vodi nadležno ministarstvo Republike Hrvatske i popis potpisa
ovlaštenih osoba za raspolaga­nje sredstvima na računu.

IX.

Strane vjerske
zajednice za otvara­nje nerezidentnog računa u banci prilažu rješe­nje o upisu
vjerske zajednice u evidenciju vjerskih zajednica u Republici Hrvatskoj, koju
vodi nadležno ministarstvo Republike Hrvatske i popis potpisa osoba ovlaštenih
za raspolaga­nje sredstvima na računu.

X.

Međunarodne misije za
otvara­nje nerezidentnog računa u banci prilažu zahtjev za otvara­nje računa iz
koje­g se vidi puni na­ziv misije te naziv međunarodnog ugovora na osnovi koje­g
misija djeluje. Zahtjevu se prilaže dopis sjedišta međunarodnop­ravnog subjekta
koji potvrđuje djelova­nje misije i određuje odgo­vor­nu osobu za poslova­nje s
nerezidentnim računom.

XI.

Kod otvara­nja nerezidentnog računa ili štednog
uloga u banci nerezident fizička osoba svoj identitet dokazuje putovnicom ili
drugom odgovarajućom javnom ispravom. Banka zadržava pres­lik osobne isprave na
teme­lju koje je identificirala nerezidenta ili ovjerene dokumente koje je u
svrhu otvara­nja računa ili štednog uloga primila na drugi način.

XII.

(1) Banka zatvara nerezidentni račun ili štedni
ulog u skladu s odredbama ugovora iz točke II. ove odluke ili na teme­lju
zakona, odnosno drugog propisa.

(2) Ako se račun ili štedni ulog treba zatvoriti
na teme­lju zakona, odnosno drugog propisa, banka je dužna o tome obavijestiti
nerezidenta te presliku toga zakona odnosno propisa dostaviti na ­nje­gov
zahtjev.

PRIJENOS PRAVA RASPOLAGANJA SREDSTVIMA NA
NEREZIDENTNOM RAČUNU

XIII.

(1) Nerezident koji ne posluje na teritoriju
Republike Hrvat­ske, može ovlastiti rezidenta ili nerezidenta za raspolaga­nje
sredstvima na svom računu ili štednom ulogu.

(2) Nerezident koji
posluje na teritoriju Republike Hrvatske, može ovlastiti rezidenta za raspolaga­nje
sredstvima na svom računu, a nerezidenta samo ako je zaposlen kod toga
nerezidenta u inozemstvu ili u organizacijskom dijelu nerezidenta u Republici
Hrvatskoj.

(3) Rezident može obav­ljati
transakcije u ime i za račun nerezidenta u skladu s deviznim propisima.
Ovlaštena osoba ne može pri tome imati veća prava od vlasnika računa.

(4) Pravo raspolaga­nja
prenosi se na osnovi punomoći koju je ovjerilo domaće ili strano nadležno
tijelo, na osnovi punomoći koju je izdala ovlaštena osoba diplomatskoga ili
konzularnog predstavništva ili na osnovi punomoći koja je dana u banci.

POSLOVANJE S NEREZIDENTNIM RAČUNOM ILI ŠTEDNIM
ULOGOM

XIV.

Nerezident slobodno putem bezgotovinskoga
platnoga prometa prima uplate na svoj nerezidentni račun ili štedni ulog te
obav­lja plaća­nja i prijenose sredstava u zem­lji i inozemstvo sa svoga
nerezidentnog računa ili štednog uloga u skladu s deviznim propisima.

XV.

Predstavništva stranih pravnih osoba, strana
diplomatska i konzularna predstavništva u Republici Hrvatskoj te druge
organizacije i tijela koje djeluju na teritoriju Republike Hrvatske na teme­lju
dvostranih ili mnogostranih međunarodnih ugovora koje je ratificirala Republika
Hrvatska, a čije je sjedište izvan teritorija Republike Hrvatske, međunarodne
misije te fizičke osobe s prebivalištem u inozemstvu mogu slobodno podizati
odnosno uplaćivati na svoj nerezidentni račun gotovinu u stranoj valuti i
kunama.

XVI.

(1) Pravne osobe sa sjedištem u inozemstvu,
trgovci pojedinci, obrtnici i druge fizičke osobe sa sjedištem, odnosno prebiva­lištem
u inozemstvu koje samostalnim radom obav­ljaju gospodarsku djelatnost u
inozemstvu za koju su re­gistrirane, strane udruge, strane vjerske zajednice i
druge strane organizacije te podružnice rezidentnih trgovačkih društava koje
posluju u inozemstvu, mogu uplatiti na svoj račun gotovinu u stranoj valuti u
vrijednosti do 25.000,00 eura mjesečno te podići sa svog računa stranu gotovinu
u vrijednosti do 5.000,00 eura mjesečno. Polaga­nje i podiza­nje većih iznosa
strane gotovine moguće je samo uz odobre­nje Hrvatske narodne banke.

(2) Nerezidentima iz prethodnog stavka dopušteno
je podiza­nje odnosno polaga­nje gotovine u kunama do iznosa od 30.000,00 kuna
mjesečno, a za polaga­nje i podiza­nje većih iznosa potrebno je odobre­nje
Hrvatske narodne banke.

XVII.

Banke su dužne prijaviti Uredu za sprječava­nje
pra­nja novca sve transakcije propisane Zakonom o sprječava­nju pra­nja novca.

ROK ČUVANJA DOKUMENTACIJE

XVIII.

(1) Banka je dužna čuvati najma­nje pet godina
od dana zatvara­nja računa dokumentaciju iz ove Odluke na teme­lju koje je obav­ljeno
otvara­nje i zatvara­nje nerezidentnog računa i identifikacija stranaka.

(2) Banka je dužna
čuvati naloge na teme­lju kojih su evidentirane promjene na nerezidentnim
računima u banci najma­nje pet godina nakon isteka godine u kojoj su
evidentirane promjene na tim računima.

(3) Isprave iz stavaka
1. i 2. ove točke mogu se čuvati u izvornom obliku ili u drugom obliku podobnom
za dokaziva­nje.

PRIJELAZNE I ZAVRŠNE ODREDBE

XIX.

(1) Banke su dužne u roku od tri mjeseca od dana
stupa­nja na snagu ove odluke obavijestiti nerezidente koji imaju otvorene
račune ili štedne uloge na donosioca ili donosioca uz zaporku, o obvezi zatvara­nja
takvih računa i otvara­nja računa ili štednih uloga na ime.

(2) Nerezidenti su
dužni u roku od godinu dana od dana stupa­nja na snagu ove odluke zatvoriti
svoje račune ili štedne uloge na donosioca ili na donosioca uz zaporku. Oročeni
računi i štedni ulozi usklađuju se s odredbama ove odluke u roku od mjesec dana
od isteka roka oroče­nja.

(3) Ako nerezidenti u
zadanom roku ne postupe u skladu sa stavkom 2. ove točke, banka će unutar s­ljedećih
mjesec dana prenijeti sredstva s računa ili štednih uloga otvorenih na
donosioca ili na donosioca uz zaporku na račun ili štedni ulog na ime koje je
pohra­njeno u arhivi banke kod otvara­nja takvog računa. Ako banka ne raspolaže
podacima o osobi koja je otvorila takav račun, sredstva će se prenijeti na
poseban račun banke do konačnog utvrđiva­nja vlasništva.

(4) Banka je dužna
nerezidenta obavijestiti pisanim putem o prijenosu sredstava s računa i štednih
uloga sa donosioca i donosioca-zaporka na ime, u roku osam dana od dana
izvršenog prijenosa.

XX.

(1) Odobre­nje Hrvatske narodne banke iz točke
XVI. ove odluke izdaje se na teme­lju obrazloženog zahtjeva nerezidenta.

(2) Zahtjevu se prilaže
pristojba prema Zakonu o upravnim pristojbama.

(3) Postupak izdava­nja
odobre­nja provodi se u skladu sa Zakonom o općem upravnom postupku.

XXI.

Danom stupa­nja na
snagu ove odluke prestaju važiti: Odluka o potrebnoj dokumentaciji koju strana
pravna osoba treba priložiti banci ovlaštenoj za poslove s inozemstvom kod koje
otvara kunski odnosno devizni račun (»Narodne novine«, br. 38/1999.), Odluka o
uvjetima pod kojima strane osobe mogu stjecati potraživa­nja u valuti Republike
Hrvatske (»Narodne novine«, br. 114/1993. i 14/1996.), Odluka o podiza­nju
efektivnoga stranog nov­ca s deviznih računa stranih pravnih osoba (»Narodne
novine«, br. 28/1997.) i Odluka o uvjetima uz koje se može dati odobre­nje
stranim pravnim osobama za polaga­nje efektivnoga stranog novca na devizne
račune (»Narodne novine«, br. 107/1993.).

XXII.

Ova odluka stupa na
snagu osmog dana od dana objave u »Narodnim novinama«.

O. br. 625/2003.
Zagreb, 9. srp­nja 2003.

Predsjednik
Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 111/2003-1512